**Ερωτήσεις**

1. Ποια είναι η δομή των σύγχρονων Συστημάτων Υπολογιστών και γιατί;
2. Να αναφέρετε συνοπτικά τις κατηγορίες στις οποίες διακρίνεται το λογισμικό συστήματος. Σε ποια ευρύτερη κατηγορία εντάσσεται αυτό;
3. Ποιο ρόλο επιτελεί το Λειτουργικό Σύστημα σε έναν υπολογιστή; Τι θα γινόταν αν δεν υπήρχε αυτό;
4. Ποιες είναι οι βασικές αρμοδιότητες ενός λειτουργικού συστήματος;
5. Πώς επικοινωνεί ο χρήστης με το Λειτουργικό Σύστημα ;
6. Τι είναι ένα σύστημα Πολλών Χρηστών (Multiuser System);
7. Τι είναι ένα σύστημα Πολυδιεργασίας (Multitasking System);
8. Να αναφέρετε ονομαστικά τα κυριότερα μέρη ενός ΛΣ.
9. Τι γνωρίζετε για τον πυρήνα και το ρόλο του σε ένα ΛΣ;
10. Ποια είναι η διαφορά μεταξύ των όρων Πολυδιεργασίας (Multitasking) και Πολλών Χρηστών (Multiuser);
11. Ποιες από τις παρακάτω εργασίες αποτελούν εργασίες του λειτουργικού συστήματος:
	1. Ορθογραφική διόρθωση κειμένου
	2. Διαμόρφωση δισκου
	3. Υποστήριξη εκτέλεσης πολλών διεργασιών ταυτόχρονα
	4. Μορφοποίηση παραγράφου
	5. Διαχείριση πόρων συστήματος
12. Ποια από τα παρακάτω αποτελούν μέρη ενός ΛΣ;
	1. Εκτυπωτής
	2. Σύστημα αρχείων
	3. Πληκτρολόγιο
	4. Διαχείριση μνήμης
	5. Οθόνη
	6. Διαχείριση ΚΜΕ
13. Επιλέξτε τις σωστές εκφράσεις :
	1. Το Λογισμικό χωρίζεται στο Λογισμικό Συστήματος και στο Λογισμικό Εφαρμογών.
	2. Το Λειτουργικό Σύστημα ασκεί ένα διακοσμητικό ρόλο δευτερεύουσας σημασίας στο υπολογιστικό μας σύστημα
	3. Ένα Λειτουργικό Σύστημα οδηγεί στην σπατάλη των πόρων του συστήματος
	4. Το αρχείο είναι μια νοητή μονάδα αποθήκευσης δεδομένων
	5. Ο πυρήνας ρυθμίζει την επικοινωνία των διεργασιών
	6. Όταν δύο επεξεργασίες ζητούν ταυτόχρονα την υλοποίησή τους από την ΚΜΕ τότε καταρρέει το σύστημα
	7. Το Λειτουργικό Σύστημα δεν λαμβάνει μέριμνα για προστασία και ασφάλεια
	8. Με την διαχείριση της μνήμης το ΛΣ μεταφέρει ολόκληρη τη μνήμη από τη μία επεξεργασία στην άλλη
	9. Στα συστήματα πραγματικού χρόνου είναι περιττό να τηρούνται οι χρονικοί περιορισμοί